i8 C. PLINII HIST. NAT. LIB, XVIII. 



tione. Oleae curentur. Poma serantur, inseranturque. 

 Vineae pastinentur. Semina digerantur , instaurentur 

 alia. Arundines, salices, genistae serantur, caedanturque. 

 Serantur vero ulmi , populi , platani , uti dictum est. 

 Tuin et segetes convenit purgare, sarrire hibernas fru- 

 ges , maximeque far. Lex certa in eo , quum quatuor 

 fibrarum esse cperit. Faba vero non antequam trium 

 foliorum. Tune quoque levi sarculo purgare verius , 

 quam fodere. Florentem utique xv primis diebus non 

 attingere. Hordeum nisi siccum ne sarrito. Putationem 

 aequinoctio peractam habeto. Vineae jugerum quaternae 

 oper putant alligantque : in arbusto singulae opra? ar- 

 bores xv. Eodem hoc tempore hortorum rosariorumque 

 cura est, qu separatim proximis voluminibus dicetur : 

 eodem et topiariorum. Tune optime scrobes fiunt. Terra 

 in futurum proscinditur , Virgilio maxime auctore , ut 

 glebas sol coquat. Utilior sententia , quae non nisi tem- 

 peratum solum in medio vere arari jubet : quoniam in 

 pingui statim sulcos occupant herba? , gracili insecuti 

 aestus exsiccant : tum namque succum venturis semini- 

 bus auferunt. Talia autumno melius arari certum est. 



Cato verna opra sic dfinit : scrobes fieri , seminaria 

 propagari : in locis crassis et humidis uhnos , ficos , 



